[ OKOZ: 1. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.08.00 Boshqa davlat xavfsizlikni taʼminlash organlari] [ TSZ: 1. Mudofaa va milliy xavfsizlik / Umumiy masalalar] Oʻzbekiston Respublikasi Prezidentining Qarori Oʻzbekiston Respublikasi Milliy gvardiyasi Qoʻriqlash bosh boshqarmasining faoliyatini sifat jihatidan yangi bosqichga koʻtarish chora-tadbirlari toʻgʻrisida [Koʻchirma] LexUZ sharhi Mazkur qaror Oʻzbekiston Respublikasi Prezidentining 2025-yil 28-noyabrdagi PQ-360-sonli “Ichki ishlar organlarining qoʻriqlash sohasidagi faoliyatini samarali tashkil etish chora-tadbirlari toʻgʻrisida”gi qaroriga asosan oʻz kuchini yoʻqotgan. Soʻnggi yillarda respublikada davlat obyektlari, oʻta muhim, toifalangan va boshqa obyektlarni samarali qoʻriqlashni tashkil etish, jismoniy va yuridik shaxslarning mol-mulkini ishonchli himoya qilish yuzasidan qator chora-tadbirlar amalga oshirildi. Ilgʻor xorijiy tajriba asosida qoʻriqlash faoliyatiga zamonaviy axborot-kommunikatsiya tizimlari joriy qilinishi natijasida Oʻzbekiston Respublikasi Milliy gvardiyasi qoʻriqlash xizmati tomonidan jismoniy va yuridik shaxslarning qoʻriqlashga olingan obyektlari soni soʻnggi ikki yilda 15 foizga oshdi. Shu bilan birga, qoʻriqlash faoliyatiga zamonaviy qoʻriqlash texnologiyalarini keng joriy etish orqali qoʻriqlash xizmatining qamrovini yanada kengaytirish, xodimlarning kasbiy mahorati, bilim va koʻnikmalarini oshirish, shuningdek, sohada boshqaruv faoliyati samaradorligini taʼminlash bilan bogʻlik tizimli muammolar saqlanib qolmoqda. Oʻzbekiston Respublikasi Milliy gvardiyasi qoʻriqlash boʻlinmalarining yaxlit tizimini shakllantirish, qoʻriqlash xizmatlarini koʻrsatish sohasida samarali boshqaruvni amalga oshirish xamda bu boradagi faoliyatni sifat jihatidan yangi bosqichga koʻtarish maqsadida: 1. Oʻzbekiston Respublikasi Milliy gvardiyasining Oʻzbekiston Respublikasi Milliy gvardiyasi qoʻriqlash xizmatini Oʻzbekiston Respublikasi Milliy gvardiyasi Qoʻriqlash bosh boshqarmasi (keyingi oʻrinlarda — Qoʻriqlash bosh boshqarmasi) etib qayta tashkil etish toʻgʻrisidagi taklifiga rozilik berilsin. 2. Quyidagilar Qoʻriqlash bosh boshqarmasining asosiy vazifalari etib belgilansin: shartnoma asosida davlat obyektlari, oʻta muhim, toifalangan va boshqa obyektlarni, jismoniy va yuridik shaxslarning mol-mulkini, shuningdek, xorijiy davlatlar va xalqaro tashkilotlarning diplomatik, konsullik va boshqa vakolatxonalarini qoʻriqlash; qoʻriqlanayotgan obyektlarda ichki, ruxsat berish rejimlarini xamda jamoat tartibini taʼminlash, huquqbuzarliklarning oldini olish va bartaraf etish; qoʻriqlash vositalari va tizimlarini koʻllash sohasida yagona texnik siyosatni va ulardan foydalanish ustidan samarali nazoratni taʼminlash, shuningdek, qoʻriqlash faoliyatiga zamonaviy axborot-kommunikatsiya texnologiyalarini keng miqyosda joriy etish; shartnoma asosida qoʻriqlashning texnik vositalarini oʻrnatish (sozlash), ularga texnik xizmat koʻrsatish va ekspluatatsiya qilish; (2-bandning beshinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) davlat tashkilotlari, shuningdek, ustav fondida (kapitalida) davlat ulushi 50 foiz va undan ortiq boʻlgan yuridik shaxslarga tegishli qoʻriqlash boʻlinmalarida inspektorlik nazorat tekshiruvlarini oʻtkazish (huquq-tartibot organlari va harbiylashtirilgan tuzilmalardan tashqari), obyektlarda ichki, ruxsat berish rejimlariga rioya etilishiga doir tadbirlarni nazorat qilish va muvofiqlashtirish; ommaviy tadbirlarda jamoat xavfsizligini taʼminlashda ishtirok etish, aholi gavjum joylarda jamoat tartibini saqlashda huquq-tartibot organlariga koʻmaklashish. 3. Belgilansinki, Qoʻriqlash bosh boshqarmasi mustaqil tarkibiy boʻlinma hisoblanadi hamda oʻz vakolatlari doirasida davlat obyektlari, oʻta muhim, toifalangan va boshqa obyektlarni, jismoniy va yuridik shaxslarning mol-mulkini qoʻriqlash boʻyicha vazifalar va funksiyalarni koʻrsatilayotgan qoʻriqlash xizmatlari uchun tushadigan mablagʻlar hisobiga, oʻzini oʻzi mablagʻ bilan taʼminlash, xarajatlarni qoplash va mustaqil xoʻjalik yuritish tamoyili asosida amalga oshiradi. 4. Quyidagilar: Oʻzbekiston Respublikasi Milliy gvardiyasi Qoʻriqlash bosh boshqarmasining tashkiliy tuzilmasi 1-ilovaga muvofiq; Oʻzbekiston Respublikasi Milliy gvardiyasi Qoʻriqlash bosh boshqarmasi toʻgʻrisidagi nizom 2-ilovaga muvofiq; Oʻzbekiston Respublikasi Milliy gvardiyasi Qoʻriqlash bosh boshqarmasining Qoraqalpogʻiston Respublikasi, viloyatlar va Toshkent shahar qoʻriqlash boshqarmalarining namunaviy tashkiliy tuzilmasi 3-ilovaga muvofiq; Tuman (shahar) qoʻriqlash boʻlimlarining namunaviy tashkiliy tuzilmasi 4-ilovaga muvofiq tasdiqlansin; Oʻzbekiston Respublikasi Milliy gvardiyasi Qoʻriqlash bosh boshqarmasi ishchi va xizmatchilari mehnatiga haq toʻlash boʻyicha lavozim tarif razryadlarining roʻyxati 6-ilovaga muvofiq tasdiqlansin. 5. Shunday tartib belgilansinki, unga koʻra: a) Qoʻriqlash bosh boshqarmasining shahodatlangan tarkibi Oʻzbekiston Respublikasi Milliy gvardiyasining xodimlari hisoblanadi, huquqiy maqomi boʻyicha ichki ishlar organlari xodimlariga tenglashtiriladi; b) 2021-yil 1-iyuldan boshlab: Oldingi tahrirga qarang. (5-band “b” kichik bandining ikkinchi xatboshisi Oʻzbekiston Respublikasi Prezidentining 2023-yil 30-oktabrdagi PQ-349-sonli qaroriga asosan chiqarilgan — Qonunchilik maʼlumotlari milliy bazasi, 31.10.2023-y., 07/23/349/0810-son) Yagona tarif setkasi boʻyicha mehnatga haq toʻlashning tasdiqlangan razryadlariga koʻra Qoʻriqlash bosh boshqarmasi ishchi va xizmatchilarining lavozim maoshlarini belgilashda tarif koeffitsiyentlari oʻrtacha ikki baravargacha oshirilgan miqdorda qoʻllaniladi. 6. Belgilansinki, 2021-yil 1-maydan boshlab: a) obyektlarni qoʻriqlash tizimi “Yuqori sifat va qulay narx” tamoyili asosida quyidagi chora-tadbirlarni amalga oshirish orqali bosqichma-bosqich takomillashtiriladi: shahodatlangan tarkib tomonidan qoʻriqlanadigan obyektlarni bosqichma-bosqich idoraviy jihatdan tegishli boʻlmagan harbiylashtirilgan qoʻriqlash boʻlinmalariga oʻtkazish; (6-band “a” kichik bandining ikkinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) maqbullashtirilgan aralash qoʻriqlash turlarini joriy qilish; zamonaviy qoʻriqlashning texnik vositalarini joriy etish orqali jismoniy qoʻriqlashni uzluksiz qisqartirib borish. (6-band “a” kichik bandining toʻrtinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Bunda ushbu chora-tadbirlar uch bosqichda, kuyidagi obyektlarga nisbatan amalga oshiriladi: 2022-yil 1-yanvarga qadar — vazirliklar, davlat qoʻmitalari, idoralar, hokimliklarning maʼmuriy binolari, oʻquv va madaniy muassasalar, chakana amaliyot kassalari, bank xizmatlari markazlari; 2022-yil 1-iyulga qadar — ishlab chiqarish obyektlari, bozorlar, savdo markazlari, teleradiouzatuv obyektlari, suv inshootlari; 2023-yil 1-yanvarga qadar — bank binolari va boshqa obyektlar; b) Qoʻriqlash bosh boshqarmasi kuch va vositalarini boshqarish tizimi quyidagi chora-tadbirlarni amalga oshirish orqali takomillashtiriladi: ortiqcha xarajatlarni qisqartirish hamda kuch va vositalarni boshqarish samaradorligini oshirish uchun hududiy boʻlinmalar sonini maqbullashtirish; saf boʻlinmalarini tuman (shahar) qoʻriqlash boʻlimlari sifatida qayta tashkil etish; qoʻriqlash xizmati koʻrsatilayotgan obyektlar joylashishi va shaxsiy tarkib sonini inobatga olgan holda tumanlararo qoʻriqlash boʻlimlarini tashkil etish; v) Oʻzbekiston Respublikasi Milliy gvardiyasi harbiy xizmatchi va xodimlari lavozimlarini (bundan tor doiradagi mutaxassislikka ega boʻlgan nomzodlar mustasno) jamlash ustuvor tarzda Qoʻriqlash bosh boshqarmasining idoraviy jihatdan tegishli boʻlmagan harbiylashtirilgan qoʻriqlash boʻlinmalarining tegishli kasbiy tayyorgarlikka ega, tayyorgarlik mashgʻulotlari va tanlov bosqichlaridan oʻtgan ishchi va xizmatchilari orasidan tanlab olish orqali amalga oshiriladi. (6-bandning “v” kichik bandi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) 7. Oʻzbekiston Respublikasi Milliy gvardiyasi qoʻmondoniga: jismoniy va yuridik shaxslar bilan qoʻriqlash xizmati koʻrsatish borasida tuzilgan shartnomalar asosida Qoʻriqlash bosh boshqarmasining tashkiliy-shtat tuzilmasiga qoʻshimcha va oʻzgartirishlar kiritish; Milliy gvardiya tomonidan koʻrsatiladigan qoʻriqlash xizmatlarining tariflarini (narxlarini) Oʻzbekiston Respublikasining Davlat budjeti hisobidan moliyalashtiriladigan budjet tashkilotlari uchun Oʻzbekiston Respublikasi Moliya vazirligi bilan kelishgan holda, boshqa yuridik va jismoniy shaxslar uchun — mustaqil belgilash huquqi berilsin. 8. Oʻzbekiston Respublikasi Milliy gvardiyasi: a) 2021-yil 1-mayga qadar obyektlar xavfsizligini taʼminlash tizimiga zamonaviy qoʻriqlash vositalarini joriy etish va xalqaro tajribani inobatga olgan holda uni modernizatsiya qilishga qaratilgan chora-tadbirlar dasturini ishlab chiqsin va tasdiqlasin; b) 2021-yil 1-iyunga qadar: Oʻzbekiston Respublikasi Moliya vazirligi bilan birgalikda Qoʻriqlash bosh boshqarmasi tomonidan koʻrsatilayotgan xizmatlarning tariflarini qayta koʻrib chiqsin va tasdiqlasin; Qoʻriqlash bosh boshqarmasining harbiylashtirilgan soqchilik va qorovullik boʻlinmalari toʻgʻrisidagi nizomni tasdiqlash uchun Oʻzbekiston Respublikasi Vazirlar Mahkamasiga kiritsin. v) qoʻriqlash boʻlinmalarini texnika, qurol-aslaha, maxsus vositalar va boshqa zarur mol-mulkning yangi namunalari bilan taʼminlash choralarini koʻrsin; g) Oʻzbekiston Respublikasi Jamoat xavfsizligi universiteti, Milliy gvardiya, Ixtisoslashtirilgan oʻquv markazi, Qoraqalpogʻiston Respublikasi, Jizzax va Fargʻona viloyatlari mintaqaviy oʻquv markazlari bazasida Qoʻriqlash bosh boshqarmasining idoraviy jihatdan tegishli boʻlmagan harbiylashtirilgan qoʻriqlash boʻlinmalari ishchi va xizmatchilarini boshlangʻich tayyorlash, qayta tayyorlash va malakasini oshirishni tashkil etsin; (8-bandning “g” kichik bandi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) d) Qoʻriqlash bosh boshqarmasi mablagʻlari hisobidan Milliy gvardiyaning Qoraqalpogʻiston Respublikasi, Jizzax va Fargʻona viloyatlari mintaqaviy oʻquv markazlarini rekonstruksiya qilish, joriy taʼmirlash va moddiy taʼminlashni amalga oshirsin. 9. Oʻzbekiston Respublikasi Moliya vazirligi koʻrsatilayotgan qoʻriqlash xizmatlari takomillashtirilishini inobatga olib, tegishli vazirliklar, idoralar va boshqa budjet tashkilotlarining hisob-kitoblariga asosan ularning xarajatlar smetasiga oʻzgartirishlar kiritsin. 10. Tasarrufida Qoʻriqlash bosh boshqarmasi boʻlinmalari tomonidan qoʻriqlanayotgan obyektlari boʻlgan vazirliklar va idoralar rahbarlari qoʻriqlashning yangi mexanizmini joriy etish bosqichlaridan kelib chiqqan holda: zamonaviy axborot-kommunikatsiya texnologiyalarini joriy etish va jismoniy qoʻriqlashni qisqartirish hisobiga tasarrufidagi obyektlarning qoʻriqlash tizimlari qaytadan koʻrib chiqilishini; Oʻzbekiston Respublikasi Milliy gvardiyasi bilan birga yangidan tasdiqlangan tariflar asosida qoʻriqlash xizmati koʻrsatish borasidagi shartnomalarning qaytadan tuzilishini taʼminlasin. 11. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, hududlardagi krimenogen vaziyatni eʼtiborga olgan holda, texnik qoʻriqlash markazlarini ochish, ularning tezkor harakatlanuvchi guruhlarini tashkil etish, bino va inshootlar bilan taʼminlash, aholi va mulkdorlar oʻrtasida qoʻriqlash xizmatini targʻib etishda Qoʻriqlash bosh boshqarmasiga har tomonlama koʻmaklashsin. 12. Oʻzbekiston Respublikasi Milliy gvardiyasi manfaatdor vazirliklar va idoralar bilan birgalikda: 2021-yil 1-mayga qadar manfaatdor vazirliklar va idoralar bilan birgalikda qonun hujjatlariga ushbu qarordan kelib chiqadigan oʻzgartirish va qoʻshimchalar kiritilishini taʼminlasin; 2021-yil 1-iyunga qadar mamlakat hududida integrallashgan texnik qoʻriqlash vositalarini ishlab chiqilishini (mahalliylashtirishni) nazarda tutuvchi Oʻzbekiston Respublikasi Vazirlar Mahkamasi qarori loyihasi tayyorlansin va taqdim etilsin. 13. Oʻzbekiston Milliy teleradiokompaniyasi, Oʻzbekiston Milliy axborot agentligi Oʻzbekiston Respublikasi Milliy gvardiyasi bilan birgalikda jismoniy va yuridik shaxslarning Qoʻriqlash bosh boshqarmasi xizmatlaridan foydalanishga boʻlgan qiziqishlarini oshirishga qaratilgan axborot-tushuntirish tadbirlarini muntazam ravishda amalga oshirib borsin. 14. Ushbu qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin. Oʻzbekiston Respublikasi Prezidenti Sh. MIRZIYOYEV Toshkent sh., 2021-yil 20-fevral, PQ-4997-son Oʻzbekiston Respublikasi Prezidentining 2021-yil 20-fevraldagi PQ-4997-son qaroriga 1-ILOVA Oʻzbekiston Respublikasi Milliy gvardiyasi Qoʻriqlash bosh boshqarmasining tashkiliy tuzilmasi Izoh: * — generallar tarkibi lavozimi davlat budjeti mablagʻlari hisobidan moliyalashtiriladi. (1-ilova Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Oʻzbekiston Respublikasi Prezidentining 2021-yil 20-fevraldagi PQ-4997-son qaroriga 2-ILOVA Oʻzbekiston Respublikasi Milliy gvardiyasi Qoʻriqlash bosh boshqarmasi toʻgʻrisida NIZOM 1-bob. Umumiy qoidalar 1. Oʻzbekiston Respublikasi Milliy gvardiyasi Qoʻriqlash bosh boshqarmasi (keyingi oʻrinlarda — Qoʻriqlash bosh boshqarmasi) oʻz vakolati doirasida davlat obyektlarini, oʻta muhim, toifalangan va boshqa obyektlarni, jismoniy va yuridik shaxslarning mol-mulkini shartnoma asosida qoʻriqlashga doir Oʻzbekiston Respublikasi Milliy gvardiyasining (keyingi oʻrinlarda — Milliy gvardiya) vazifalari va funksiyalarini, shuningdek, davlat organlari, idoraviy qoʻriqlash tashkilotlari tomonidan qoʻriqlash faoliyatini tashkil etish va amalga oshirishda Oʻzbekiston Respublikasi qonun hujjatlari talablariga rioya etilishi yuzasidan davlat nazoratini amalga oshiradigan Milliy gvardiyaning mustaqil tarkibiy boʻlinmasi hisoblanadi. 2. Qoʻriqlash bosh boshqarmasi davlat obyektlarini, oʻta muhim, toifalangan va boshqa obyektlarni, jismoniy va yuridik shaxslarning mol-mulkini shartnoma asosida qoʻriqlash boʻyicha oʻz vakolatlari doirasidagi vazifalar va funksiyalarni koʻrsatilayotgan qoʻriqlash xizmatlari uchun tushadigan mablagʻlar hisobiga oʻzini oʻzi mablagʻ bilan taʼminlash, xarajatlarni qoplash va mustaqil xoʻjalik yuritish tamoyili asosida amalga oshiradi. Qoʻriqlash bosh boshqarmasi tarkibida davlat budjetidan moliyalashtiriladigan boʻlinmalar ham faoliyat koʻrsatadi. 3. Qoʻriqlash bosh boshqarmasi oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, Milliy gvardiya qoʻmondonining buyruqlari va farmoyishlari, shuningdek, ushbu Nizomga va boshqa qonun hujjatlariga amal qiladi. 4. Qoʻriqlash bosh boshqarmasi tarkibiga quyidagilar kiradi: Boshqaruv apparati, Qoraqalpogʻiston Respublikasi, viloyatlar va Toshkent shahar qoʻriqlash boshqarmalari, tuman (shahar) qoʻriqlash boʻlimlari; Davlat organlari obyektlarini qoʻriqlash boʻyicha boshqarma; Xorijiy davlatlarning diplomatik vakolatxonalarini qoʻriqlash boʻyicha alohida batalyon; “Qoʻriqlash Servis” davlat unitar korxonasi. 5. Koʻrsatilgan xizmat uchun tushadigan mablagʻlar hisobiga Qoʻriqlash bosh boshqarmasida boshqarma, boʻlim, boʻlinma va guruhlar, shuningdek, qoʻriqlash faoliyati sohasida koʻp tarmoqli rejalashtirish va tadqiqotlar boʻyicha ilmiy markazlar, kengashlar va laboratoriyalar tashkil etilishi mumkin. 6. Qoʻriqlash bosh boshqarmasi va uning tarkibiga kiruvchi qoʻriqlash boʻlinmalari shaxsiy tarkibi: xizmatni oʻtash tartibi va huquqiy maqomiga koʻra ichki ishlar organlari xodimlariga tenglashtiriladigan (maxsus unvon beriladigan) xodimlardan; mehnat munosabatlari mehnat toʻgʻrisidagi qonun hujjatlari bilan tartibga solinadigan ishchi va xizmatchilardan iborat boʻladi. Qoʻriqlash boʻlinmalarida xizmatni oʻtash masalalarining maxsus normativ-huquqiy hujjatlarda tartibga solinmagan qismiga mehnat qonunchiligi normalari tatbiq etiladi. 7. Qoʻriqlash bosh boshqarmasi yuridik shaxs hisoblanadi, oʻz nomi yozilgan va Oʻzbekiston Respublikasi Davlat gerbi tasviri tushirilgan muhr va blankalarga, oʻzining mustaqil balansiga (smetasiga) ega boʻlib, Oʻzbekiston Respublikasi tijorat banklarida milliy va xorijiy valyutadagi bank hisob varaqalari ochish, shuningdek, boʻsh pul mablagʻlarini tijorat banklari depozitlariga joylashtirish va ulardan daromad olish huquqiga egadir. 2-bob. Qoʻriqlash bosh boshqarmasining asosiy vazifalari va funksiyalari 8. Quyidagilar Qoʻriqlash bosh boshqarmasining asosiy vazifalari hisoblanadi: shartnoma asosida davlat obyektlarini, oʻta muhim, toifalangan va boshqa obyektlarni, jismoniy va yuridik shaxslarning mol-mulkini, shuningdek, xorijiy davlatlar va xalqaro tashkilotlarning diplomatik, konsullik va boshqa vakolatxonalari obyektlarini qoʻriqlash; qoʻriqlanayotgan obyektlarda ichki, ruxsat berish rejimlarini hamda jamoat tartibini taʼminlash, huquqbuzarliklarning oldini olish va bartaraf etish; qoʻriqlash vositalari va tizimlarini qoʻllash sohasida yagona texnik siyosatni va ulardan foydalanish ustidan samarali nazoratni taʼminlash, shuningdek, qoʻriqlash faoliyatiga zamonaviy axborot-kommunikatsiya texnologiyalarini keng miqyosda joriy etish; shartnoma asosida qoʻriqlashning texnik vositalarini oʻrnatish (sozlash), ularga texnik xizmat koʻrsatish va ekspluatatsiya qilish; (8-bandning beshinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) davlat tashkilotlari, shuningdek, ustav fondida (kapitalida) davlat ulushi 50 foiz va undan ortiq boʻlgan yuridik shaxslarga tegishli qoʻriqlash boʻlinmalarida nazorat tekshiruvlarini oʻtkazish (huquq-tartibot organlari va harbiylashtirilgan tuzilmalardan tashqari), obyektlarda ichki, ruxsat berish rejimlariga rioya etilishiga doir tadbirlarni nazorat qilish va muvofiqlashtirish; ommaviy tadbirlarda jamoat xavfsizligini taʼminlashda ishtirok etish, aholi gavjum joylarda jamoat tartibini saqlashda huquq-tartibot organlariga koʻmaklashish. 9. Yuklangan vazifalariga muvofiq Qoʻriqlash bosh boshqarmasi quyidagi funksiyalarni amalga oshiradi: a) shartnoma asosida davlat, oʻta muhim, toifalangan va boshqa obyektlarni, jismoniy va yuridik shaxslarning mol-mulkini, shuningdek, xorijiy davlatlar va xalqaro tashkilotlarning diplomatik, konsullik va boshqa vakolatxonalari obyektlarini qoʻriqlash sohasida: yuridik va jismoniy shaxslarning obyektlari, mol-mulki, moddiy va boshqa boyliklarini samarali qoʻriqlash-kuzatish borasidagi faoliyatning shakl va usullarini shakllantiradi va amalga oshiradi; oʻta muhim, toifalangan obyektlar, xorijiy davlatlarning diplomatik vakolatxonalari, shuningdek, kuchaytirilgan tartibda qoʻriqlanishi talab etiladigan davlat ahamiyatiga molik boshqa obyektlarning qoʻriqlanishi va mudofaasini tashkil etadi va taʼminlaydi; yuridik va jismoniy shaxslarning murojaatlariga asosan mol-mulk, moddiy va boshqa boyliklarni qoʻriqlash boʻyicha xizmat koʻrsatadi, shuningdek, ularning obyektlarini qoʻriqlashning texnik vositalari bilan jihozlash boʻyicha takliflar tayyorlaydi va kiritadi; (9-band “a” kichik bandining toʻrtinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) obyektlarni qoʻriqlashga jalb etilgan harbiy, idoraviy jihatdan tegishli boʻlmagan harbiylashtirilgan qoʻriqlash va idoraviy jihatdan tegishli boʻlmagan qorovullik boʻlinmalarining faoliyatini takomillashtirish boʻyicha kompleks choralar koʻradi; (9-band “a” kichik bandining beshinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) jismoniy va yuridik shaxslarning murojaatlariga asosan, agar qonun hujjatlarida boshqacha holat nazarda tutilmagan boʻlsa, transportda tashish jarayonida qoʻriqlanishi belgilangan yuklar, tovar-moddiy boyliklar, xavfli yuklarni qoʻriqlash (kuzatish)ni amalga oshiradi; shaxsiy tarkib bilan reallikka yaqinlashtirilgan sharoitlarda hamkorlikdagi harakatlarni ishlab chiqish, shuningdek, har tomonlama taʼminlash va boshqarish boʻyicha qoʻmondonlik-shtab, maxsus-taktik va tezkor-taktik oʻquv mashgʻulotlarini tashkil etadi hamda oʻtkazadi; aholining Qoʻriqlash bosh boshqarmasi xizmatlaridan foydalanishga boʻlgan qiziqishini oshirishga qaratilgan axborot-tushuntirish mazmunidagi chora-tadbirlarni amalga oshiradi; Oʻzbekiston Respublikasi hududida qoʻriqlash faoliyatining yagona tartib-qoidalari va meʼyorlarini joriy etish yuzasidan takliflar ishlab chiqadi; b) qoʻriqlanayotgan obyektlarda ichki, ruxsat berish rejimlarini hamda jamoat tartibini taʼminlash, huquqbuzarliklarning oldini olish va bartaraf etish sohasida: qoʻriqlanayotgan obyektlarda ichki, ruxsat berish rejimlariga rioya etilishi boʻyicha ishlarni nazorat qiladi va muvofiqlashtiradi; obyektlarni qoʻriqlash tizimiga va qoʻriqlash boʻlinmalari faoliyatiga qoʻriqlashning zamonaviy muhandislik va texnik vositalarini joriy etadi; (9-band “b” kichik bandining uchinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) ichki ishlar organlari va Milliy gvardiyaning boshqa boʻlinmalari bilan birgalikda oʻz vakolatlari doirasida qoʻriqlanayotgan obyektlarda gʻayriqonuniy tajovuzlarni profilaktika qilish, oldini olish, bartaraf etish samaradorligini oshirish choralarini ishlab chiqadi va amalga oshiradi; qoʻriqlanayotgan obyekt va unga tutash hududlarda jamoat tartibini saqlash va huquqbuzarliklarni aniqlash, bartaraf etish choralarini koʻradi; v) qoʻriqlash vositalari va tizimlarini qoʻllash sohasida yagona texnik siyosatni va ulardan foydalanish ustidan samarali nazoratni taʼminlash, shuningdek, qoʻriqlash faoliyatiga zamonaviy axborot-kommunikatsiya texnologiyalarini keng miqyosda joriy etish sohasida: xorijiy davlatlarning ilgʻor ish tajribasini oʻrganadi va tahlil qiladi, qoʻriqlash xizmatlari roʻyxatini kengaytirish imkonini beruvchi axborot-kommunikatsiya texnologiyalari joriy etilishini tashkil etadi; qoʻriqlashning texnik vositalaridan foydalangan holda obyektlar xavfsizligini taʼminlashning samarali tizimlarini ishlab chiqadi va Qoʻriqlash bosh boshqarmasi faoliyatiga joriy etadi; (9-band “v” kichik bandining uchinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) qoʻriqlash faoliyatiga zamonaviy qoʻriqlashning texnik vositalarini keng joriy etish masalalari boʻyicha maslahat-texnik kengashlar, amaliy uchrashuvlar, ilmiy-amaliy konferensiyalar, seminarlar tashkil etadi; (9-band “v” kichik bandining toʻrtinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) qoʻriqlanayotgan obyektlarda foydalanishga tavsiya etiladigan qoʻriqlashning texnik vositalari roʻyxatini shakllantiradi; (9-band “v” kichik bandining beshinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) qoʻriqlashning texnik vositalarining ishlash holati va ehtimol tutilgan gʻayriqonuniy tajovuzlardan ishonchli himoyasi taʼminlanganligi ustidan monitoring olib boradi; (9-band “v” kichik bandining oltinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Oʻzbekiston Respublikasining oʻta muhim, toifalangan obyektlarida qoʻriqlashning texnik vositalarini loyihalashtirish, montaj qilish, sozlash, taʼmirlashga va texnik xizmat koʻrsatish ishlarini bajarishga ruxsatnomalar beradi; qoʻriqlashning texnik vositalari va tizimlarini loyihalashtirish, montaj qilish, sozlash, taʼmirlash va ularga texnik xizmat koʻrsatish faoliyatini amalga oshirish uchun Milliy gvardiyani xabardor qilgan yuridik shaxslarning hisobini yuritish va ular tomonidan qonun hujjatlari va texnik jihatdan tartibga solish sohasidagi hujjatlar talablari va shartlariga rioya etilishini nazorat qiladi; g) shartnoma asosida qoʻriqlashning texnik vositalarini oʻrnatish (sozlash), ularga texnik xizmat koʻrsatish va ekspluatatsiya qilish sohasida: jismoniy va yuridik shaxslarning murojaatlariga asosan obyektlarga qoʻriqlashning texnik vositalarini oʻrnatish (sozlash), ulardan foydalanish borasida xizmatlar koʻrsatadi; qoʻriqlanayotgan obyektlarda oʻrnatilgan qoʻriqlashning texnik vositalarini profilaktika qilish borasidagi texnik reglament ishlarini bajaradi; (9-bandning “g” kichik bandi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) d) davlat tashkilotlari, shuningdek, ustav fondida (kapitalida) davlat ulushi 50 foiz va undan ortiq boʻlgan yuridik shaxslarga tegishli qoʻriqlash boʻlinmalarida nazorat tekshiruvlarini oʻtkazish (huquq-tartibot organlari va harbiylashtirilgan tuzilmalardan tashqari), obyektlarda ichki, ruxsat berish rejimlariga rioya etilishiga doir tadbirlarni nazorat qilish va muvofiqlashtirish sohasida: idoraviy qoʻriqlash boʻlinmalarida nazorat tekshiruvlarini oʻtkazadi, qoʻriqlashning tashkil etilishi, xodimlarning xizmatni oʻtashi, ularning kasbiy tayyorgarligi, obyektlarning texnik mustahkamligi va qoʻriqlashning texnik vositalari bilan jihozlanishini oʻrganadi; (9-band “d” kichik bandining ikkinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) idoraviy qoʻriqlash boʻlinmalari tomonidan qoʻriqlovidagi obyektlarning ichki va ruxsat berish rejimiga rioya etilishiga doir ishlarni nazorat qiladi va muvofiqlashtiradi; idoraviy qoʻriqlash boʻlinmalari faoliyatini takomillashtirish va aniqlangan kamchiliklarni bartaraf etish boʻyicha takliflar kiritadi; davlat tashkilotlari, shuningdek, ustav fondida (kapitalida) davlat ulushi 50 foiz va undan ortiq boʻlgan yuridik shaxslarga qoʻriqlash faoliyatini tashkil etish va amalga oshirish yuzasidan tavsiyalar beradi; e) ommaviy tadbirlarda jamoat xavfsizligini taʼminlashda ishtirok etish, aholi gavjum joylarida jamoat tartibini saqlashda huquq-tartibot organlariga koʻmaklashish sohasida: shartnoma asosida dam olish va jamoat ovqatlanish joylari, turizm obyektlari va savdo-koʻngilochar muassasalarda jamoat tartibini saqlash, huquqbuzarliklarning oldini olish tadbirlarida ishtirok etadi; fuqarolarning ommaviy toʻplanish joylarida jamoat tartibini saqlash ishlarida huquq-tartibot organlariga koʻmaklashadi, shuningdek, ommaviy tadbirlar jarayonida jamoat xavfsizligini taʼminlashda ishtirok etadi; Qoʻriqlash bosh boshqarmasi tomonidan qoʻriqlanadigan obyektlarda xavfsizlikni taʼminlash va ularga tutash hududlarda jamoat tartibini saqlashda Milliy gvardiya va boshqa huquq-tartibot organlari bilan hamkorlik qiladi. 10. Qoʻriqlash bosh boshqarmasi zimmasiga yuklatilgan vazifalar va funksiyalarni bajarishda boshqa vazirliklar va idoralar bilan, shuningdek, Milliy gvardiyaning tarkibiy boʻlinmalari bilan hamkorlik qiladi. (10-band Oʻzbekiston Respublikasi Prezidentining 2024-yil 25-oktabrdagi PF-168-sonli Farmoni tahririda) 11. Qoʻriqlash bosh boshqarmasi qonun hujjatlarida nazarda tutilgan boshqa funksiyalarni ham amalga oshiradi. 3-bob. Qoʻriqlash bosh boshqarmasining huquqlari, majburiyatlari va javobgarligi 12. Qoʻriqlash bosh boshqarmasi oʻz vakolati doirasida quyidagi huquqlarga ega: qoʻriqlanayotgan obyektlar mansabdor shaxslari, ishchi-xizmatchilari va obyekt hududidagi boshqa shaxslardan ichki, ruxsat berish rejimlariga rioya qilishni hamda jamoat tartibini saqlashni talab qilish; qoʻriqlanayotgan obyektlardagi mol-mulkni saqlash shart-sharoitlari, qoʻriqlashning muhandislik va texnik vositalari holatini tekshirish; (12-bandning uchinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) qoʻriqlanayotgan obyekt maʼmuriyatiga, mansabdor shaxsiga, shartnoma shartlariga muvofiq obyektni muhandislik va texnik mustahkamligini taʼminlash, signalizatsiya tizimlari va videokuzatuv bilan jihozlash boʻyicha taqdimnoma kiritish; (12-bandning toʻrtinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) davlat organlari, boshqa tashkilotlar hamda ularning mansabdor shaxslariga tuzilgan shartnomaga muvofiq bajarilishi majburiy boʻlgan, qoʻriqlash faoliyatini tashkil etish, muhandislik va texnik mustahkamlik, shuningdek, obyektlarning ichki, ruxsat berish rejimlaridagi kamchiliklar va xatolarni bartaraf etish borasida taqdimnomalar kiritish; (12-bandning beshinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) qoʻriqlanayotgan obyektdan mol-mulk, moddiy boyliklar va turli yuklarni noqonuniy olib chiqishga yoki olib ga urinayotgan shaxslarni ushlash; qoʻriqlanayotgan obyektlarga noqonuniy kirganlar yoki huquqbuzarlik qilganlarning shaxsini aniqlash va maʼmuriy bayonnoma tuzish maqsadida ushlash va qoʻriqlash xizmati xonalariga olib kelish, ushlab turish, zarur hollarda esa — tegishli qaror qabul qilish uchun ularni hududiy ichki ishlar organlariga topshirish; qonun hujjatlari talablariga muvofiq qoʻriqlash posti hududida fuqarolarning shaxsini tasdiqlaydigan hujjatlarini tekshirish, agar ularda qurol hamda uning oʻq-dorilari, qurolning asosiy qismlari, portlovchi, radioaktiv yoki zaharli moddalar, portlatish qurilmalari, pirotexnika buyumlari, giyohvandlik vositalari, ularning analoglari, psixotrop moddalar, ularning prekursorlari yoxud muomalada boʻlishi taqiqlangan yoki cheklangan boshqa narsalar, qoʻriqlanayotgan obyekt hududiga olib kirilishi va undan olib chiqib ketilishi taqiqlangan ashyolar, buyumlar, vositalar bor deb hisoblashga asoslar mavjud boʻlsa, fuqarolarni shaxsiy koʻrikdan oʻtkazish, ularning ashyolarini, qoʻl yukini, bagajini koʻrikdan oʻtkazish hamda mazkur narsalar, vositalarni va moddalarni olib yurish hamda saqlash uchun qonuniy asoslar mavjud boʻlmagan taqdirda, ularni olib qoʻyish, transport vositalarini koʻzdan kechirish va tashib oʻtilayotgan yuklarning tovar-transport hujjatlarga muvofiqligini aniqlash; sodir etilayotgan jinoyatlarni toʻxtatish, shuningdek, ularni sodir etgan shaxslarni taʼqib etish va ushlash, bir vaqtning oʻzida bir necha obyektda “tashvish” signalizatsiyasi ishlab ketgan hollarda ichki ishlar organlari va Milliy gvardiya patrul guruhlarini chaqirish; oʻz vakolati doirasida mansabdor shaxslardan tushuntirishlar, maʼlumotlar va hujjatlar olish; fuqarolar va mansabdor shaxslardan xizmat vazifalari bajarilishiga toʻsqinlik qiluvchi huquqbuzarliklar va xatti-harakatlarni toʻxtatishni talab qilish, ushbu talablar bajarilmagan taqdirda, qonun hujjatlarida nazarda tutilgan tegishli choralarni qoʻllash; qoʻriqlanayotgan obyektlar nazorat-oʻtkazish joylari va hududlarida noqonuniy olib chiqilayotgan (olib kirilayotgan) mol-mulkni aniqlash va olib qoʻyish, shuningdek, gʻayriqonuniy harakatlarni aniqlash uchun fuqarolarning hayoti va sogʻligiga, tekshirilayotgan mol-mulk va atrof muhitga ziyon yetkazmaydigan zamonaviy texnik vositalardan foydalanish; qoʻriqlanadigan obyektlarga gʻayriqonuniy ravishda kirgan yoki ga uringan shaxslarni aniqlash, bunday xatti-harakatlarning oldini olishda xizmat itlaridan foydalanish; qonun hujjatlariga muvofiq qoʻriqlanayotgan obyektlarda huquqbuzarliklarning oldini olish va bartaraf etishga koʻmaklashish; qonun hujjatlarida nazarda tutilgan holatlarda va belgilangan tartibga muvofiq jismoniy kuch ishlatish, oʻqotar qurol va maxsus vositalarni olib yurish va ulardan foydalanish; LexUZ sharhi Qarang: Oʻzbekiston Respublikasi “Oʻzbekiston Respublikasi Milliy gvardiyasi toʻgʻrisida”gi Qonunining 5-bobi . oʻz vakolati doirasida maʼmuriy huquqbuzarliklar toʻgʻrisidagi ishlar boʻyicha bayonnomalar tuzish; yuridik shaxslardan oʻz vakolati doirasida idoraviy qoʻriqlash faoliyatini tashkil qilish yuzasidan yozma va ogʻzaki maʼlumotlarni soʻrab olish; jamoat xavfsizligini, jismoniy va yuridik shaxslarning mulkini qoʻriqlashni toʻlaqonli taʼminlash uchun hududlarda patrullikni tashkil etish bilan bogʻliq holda texnik vositalarning butun kompleksidan foydalanish; maxsus yorugʻlik signallariga va tovushli signallarga, boʻyoqli rangli grafika sxemasiga ega maxsus avtotransport vositalariga ega boʻlish. Qoʻriqlash bosh boshqarmasi qonun hujjatlariga muvofiq boshqa huquqlarga ham ega boʻlishi mumkin. 13. Qoʻriqlash bosh boshqarmasi quyidagi majburiyatlarni oʻz zimmasiga oladi: jismoniy va yuridik shaxslarning mol-mulkini, shaxs, jamiyat va davlat xavfsizligini oʻz vakolatlari doirasida himoya qilish uchun barcha zarur choralarni koʻrish; obyekt maʼmuriyati tomonidan Qoʻriqlash bosh boshqarmasi boʻlinmasi rahbarlari bilan kelishgan holda tasdiqlagan kirib-chiqish yoʻriqnomasiga asosan obyektda ichki va ruxsat berish rejimiga rioya etilishini taʼminlash; qoʻriqlanayotgan mol-mulkning oʻgʻirlanishi yoki buzilishiga olib kelishi mumkin boʻlgan xoʻjasizlik va beparvolikning har qanday koʻrinishiga oʻz vaqtida munosabat bildirish; xizmatni oʻtash joylarida huquqbuzarliklarning oldini olish va ularni bartaraf etish boʻyicha tadbirlarni amalga oshirish; qoʻriqlanayotgan obyektda jinoyat, maʼmuriy huquqbuzarlik izlarining saqlanishini taʼminlash; qoʻriqlanayotgan obyektda huquqbuzarliklarni profilaktika qilish, ularni sodir etishga olib keluvchi sabab va shart-sharoitlarni aniqlash hamda ularni bartaraf etish choralarini koʻrish; qoʻriqlanayotgan obyektda huquqbuzarliklar sodir etilgan joyda jabrlangan, shuningdek, nochor holatdagi fuqarolarga birinchi tibbiy va boshqa yordam koʻrsatish borasidagi choralarni koʻrish; qoʻriqlanadigan obyektlarda tabiiy va texnogen xususiyatga ega favqulodda hodisa va holatlarning oldini olish, ularni bartaraf etishda ishtirok etish; ishonib topshirilgan tabel qurollar, maxsus va texnik vositalar, shaxsiy himoya vositalari, xizmat kiyim-boshlari, mol-mulkni ehtiyot qilish va ularning soz holda saqlanishini taʼminlash; boʻlinmalarning jangovar tayyorgarligini taʼminlash, shuningdek, xizmat-jangovar, ijtimoiy-huquqiy, maʼnaviy-psixologik va jismoniy tayyorgarlik boʻyicha tegishli dasturlarda belgilangan mashgʻulotlarning shaxsiy tarkib bilan oʻz vaqtida va sifatli oʻtkazilishini taʼminlash; boʻlinmalarda belgilangan tartibda safarbarlik tayyorgarligini tashkil etish va taʼminlash. Qoʻriqlash bosh boshqarmasiga qonun hujjatlariga muvofiq boshqa majburiyatlar ham yuklanishi mumkin. 14. Qoʻriqlash bosh boshqarmasi oʻz zimmasiga yuklatilgan vazifalar va funksiyalarning samarali bajarilishi uchun javobgardir. 4-bob. Qoʻriqlash bosh boshqarmasi faoliyatini tashkil etish 15. Qoʻriqlash bosh boshqarmasi bevosita Milliy gvardiya qoʻmondoniga boʻysunadi. Qoʻriqlash bosh boshqarmasini Milliy gvardiya qoʻmondoni tavsiyasiga binoan Oʻzbekiston Respublikasi Prezidenti tomonidan lavozimga tayinlanadigan va lavozimdan ozod etiladigan Milliy gvardiya qoʻmondonining oʻrinbosari — Qoʻriqlash bosh boshqarmasi boshligʻi (keyingi oʻrinlarda — Qoʻriqlash bosh boshqarmasi boshligʻi) boshqaradi. 16. Qoʻriqlash bosh boshqarmasi boshligʻi: Qoʻriqlash bosh boshqarmasi faoliyatini va bevosita boshqaruvini tashkil etadi va yuklatilgan vazifalar, majburiyatlarni samarali va sifatli amalga oshirish uchun shaxsan javob beradi; Qoʻriqlash bosh boshqarmasi vakolatlari doirasiga kiruvchi masalalar boʻyicha davlat hokimiyati va boshqaruvi organlari, jamoat birlashmalari va tashkilotlarda Milliy gvardiya nomidan vakillik qiladi; oʻz vakolatlari doirasida belgilangan tartibda Milliy gvardiya harbiy xizmatchilari va Qoʻriqlash bosh boshqarmasi barcha xodimlari tomonidan bajarilishi majburiy boʻlgan buyruqlar, farmoyishlar chiqaradi va koʻrsatmalar beradi; tinchlik va favqulodda holat davri, tabiiy va texnogen xususiyatli favqulodda vaziyatlar yuzasidan maxsus rejalashtirish va harbiy safarbarlik masalalarini tashkil etadi va nazorat qiladi; tasdiqlangan smeta doirasida pul mablagʻlari sarflanishini boshqaradi, belgilangan tartibda banklarda va ularning filiallarida joriy va boshqa hisob varaqlari ochadi; Qoʻriqlash bosh boshqarmasi depozit hisob varaqlarini ochadi va boʻsh pul mablagʻlarini tijorat banklariga joylashtiradi; kamomaddan, rastratadan, oʻgʻirlikdan koʻrilgan va sud tomonidan undirib olish rad etilgan zararlarni, qaytarib olishning iloji yoʻq deb hisoblangan boshqa qarzlarni, aniq aybdorlarni aniqlash mumkin boʻlmagan holatlarda boyliklarning meʼyordan ortiqcha miqdorda tabiiy buzilishi tufayli koʻrilgan zarar va yoʻqotishlar tufayli yetishmagan boyliklarni, shuningdek, asosiy fondlar hisobida boʻlgan maʼnaviy eskirgan va kelgusida foydalanishga yaroqsiz asbob-uskunalarni qonun hujjatlariga muvofiq hisobdan chiqarishni amalga oshiradi; ishlab chiqilayotgan qoʻriqlash signalizatsiyasi asbob-uskunalari, texnik qoʻriqlash markaz (punkt)lari qurilishining namunaviy loyihalari texnik shartlarini kelishadi, texnik topshiriqlarni belgilangan tartibda tasdiqlaydi; Qoʻriqlash bosh boshqarmasi faoliyatining barcha masalalari boʻyicha jismoniy va yuridik shaxslarning murojaatlarini qoʻrib chiqadi, aniqlangan kamchiliklarni bartaraf qilish choralarini koʻradi, ushbu ishlar tashkil etilishini nazorat qiladi; shaxsiy tarkibni tanlash, tanlov asosida saralash, joy-joyiga quyish, oʻqitish va tarbiyalash boʻyicha ishlarni tashkil etadi, Qoʻriqlash bosh boshqarmasi va uning joylardagi boʻlinmalarida shtat-moliya intizomiga rioya qilinishi yuzasidan nazoratni amalga oshiradi; Qoʻriqlash bosh boshqarmasi va uning boʻlinmalari xizmatiga nomzodlarni tanlov asosida saralab olish boʻyicha komissiyani belgilangan tartibda tuzadi; Qoʻriqlash bosh boshqarmasining idoraviy jihatdan tegishli boʻlmagan harbiylashtirilgan qoʻriqlash, idoraviy jihatdan tegishli boʻlmagan qorovullik boʻlinmalari shtatlarini kiritish (qisqartirish) va qayta tashkil etish boʻyicha buyruqlar chiqaradi, ishchi, xizmatchilar, xususan “Qoʻriqlash Servis” davlat unitar korxonasi va uning hududiy boʻlinmalari shtatlarini tasdiqlaydi va oʻzgartirishlar, qoʻshimchalar kiritadi; (16-bandning oʻn uchinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Qoʻriqlash bosh boshqarmasi boʻlinmalari xodimlari, ishchi-xizmatchilarini belgilangan tartibda ragʻbatlantiradi va ularga intizomiy jazo beradi; LexUZ sharhi Qarang: Oʻzbekiston Respublikasi Prezidentining 2021-yil 22-apreldagi PQ-5089-son qarori bilan tasdiqlangan Oʻzbekiston Respublikasi Milliy gvardiyasi xodimlari intizom ustavining 4-bobi . lavozimlar nomenklaturasiga muvofiq Qoʻriqlash bosh boshqarmasi boʻlinmalari xodimlarini attestatsiyadan oʻtkazadi; oʻz vakolati doirasida Qoʻriqlash bosh boshqarmasi boʻlinmalarida yoʻl qoʻyilgan qonun, xizmat va mehnat intizomi buzilishi holatlari boʻyicha xizmat tekshiruvi oʻtkazilishini tayinlaydi; Qoʻriqlash bosh boshqarmasi xodimlari, ishchi va xizmatchilarini belgilangan tartibda xizmat safarlariga yuboradi; ofitserlar, serjantlar va safdorlar tarkibi xodimlarini xizmatga qabul qiladi; lavozimlar nomenklaturasiga muvofiq safdor, serjant va ofitserlar tarkibi xodimlarining xizmatni oʻtash chegara yoshi muddatini uzaytiradi; Qoʻriqlash bosh boshqarmasi boshqarmalarining nizomlarini, boshqaruv apparati rejalarini va mansabdor shaxslarining funksional vazifalarini tasdiqlaydi; Qoʻriqlash bosh boshqarmasi boʻlinmalari tashkiliy tuzilmasi va shtatlarini oʻzgartirish boʻyicha takliflar kiritadi; Qoʻriqlash bosh boshqarmasi boshligʻi oʻrinbosarlari, boshqaruv apparati boshqarma, boʻlim boshliqlari, Qoraqalpogʻiston Respublikasi, viloyatlar va Toshkent shahri qoʻriqlash boshqarmalari boshliqlari, ularning oʻrinbosarlari, Davlat organlari obyektlarini qoʻriqlash boʻyicha boshqarma boshligʻi va uning oʻrinbosarlarini, Xorijiy davlatlarning diplomatik vakolatxonalarini qoʻriqlash boʻyicha alohida batalyon komandiri, uning oʻrinbosarlarini, Oʻz xavfsizligi xizmati va Nazorat-taftish boʻlimi rahbarlari va xodimlarini lavozimga tayinlash va egallab turgan lavozimidan ozod etish boʻyicha Milliy gvardiya qoʻmondoniga taqdimnoma kiritadi; Qoʻriqlash bosh boshqarmasi ofitserlar tarkibiga birinchi va “podpolkovnik”, “polkovnik” maxsus unvonlari berish boʻyicha Milliy gvardiya qoʻmondoniga taqdimnoma kiritadi; Qoʻriqlash bosh boshqarmasida xizmat qilayotgan “polkovnik” unvonidagi xodimlarni xizmatdan boʻshatish boʻyicha Milliy gvardiya qoʻmondoniga taqdimnoma kiritadi; Qoʻriqlash bosh boshqarmasi xodimlarini davlat mukofotiga tavsiya etish va idoraviy mukofotlar bilan taqdirlash boʻyicha belgilangan tartibda taklif kiritadi; Qoʻriqlash bosh boshqarmasi safdor va serjantlar tarkibiga — maxsus unvonlar, shuningdek, yangidan xizmatga qabul qilinayotgan, ofitserlik lavozimiga tayinlanayotgan xodimlarga “katta serjant” maxsus unvonini, ofitserlar tarkibiga “mayor” va ungacha boʻlgan maxsus unvonlarni beradi; boshqaruv apparati, Davlat organlari obyektlarini qoʻriqlash boʻyicha boshqarma, Xorijiy davlatlarning diplomatik vakolatxonalarini qoʻriqlash boʻyicha alohida batalyon xodimlariga va Qoʻriqlash bosh boshqarmasining ofitserlar tarkibiga mutaxassislik toifalarini, safdor va serjantlar tarkibiga — “birinchi toifali mutaxassis” va “usta” mutaxassislik toifalarini beradi; boshqaruv apparati, Davlat organlari obyektlarini qoʻriqlash boʻyicha boshqarma va Xorijiy davlatlarning diplomatik vakolatxonalarini qoʻriqlash boʻyicha alohida batalyonning safdorlar, serjantlar va ofitserlar tarkibini, ishchi va xizmatchilarini (Milliy gvardiya qoʻmondoni nomenklaturasiga kiruvchi lavozimlardan tashqari) lavozimga tayinlaydi, lavozimidan ozod etadi, ixtiyoriga oladi va xizmatdan boʻshatadi; Qoraqalpogʻiston Respublikasi, viloyatlar va Toshkent shahri qoʻriqlash boshqarmalari boʻlim boshliqlari, ularning oʻrinbosarlari, boʻlinma boshliqlari, harbiy safarbarlik guruhi mutaxassislarini, alohida batalyonlar komandirlari, shahar-tuman qoʻriqlash boʻlimlari boshliqlari, ularning oʻrinbosarlarini, “Qoʻriqlash Servis” davlat unitar korxonasi direktori va uning oʻrinbosarlarini lavozimga tayinlaydi, lavozimidan ozod etadi, ixtiyoriga oladi va xizmatdan boʻshatadi; qonun hujjatlari va Milliy gvardiya qoʻmondonining buyruqlariga muvofiq Qoʻriqlash bosh boshqarmasi vakolatiga tegishli boʻlgan boshqa vakolatlarni amalga oshiradi. 17. Qoʻriqlash bosh boshqarmasi boshligʻi oʻz tavsiyasiga muvofiq Milliy gvardiya qoʻmondoni tomonidan tayinlanadigan va lavozimidan ozod etiladigan oʻrinbosarlariga ega boʻladi. Qoʻriqlash bosh boshqarmasi boshligʻi boʻlmagan paytlarda, uning vazifalarini Milliy gvardiya qoʻmondonining buyrugʻiga asosan Qoʻriqlash bosh boshqarmasi boshligʻining birinchi oʻrinbosari amalga oshiradi. 18. Boshqaruv apparati: Qoʻriqlash bosh boshqarmasi boʻlinmalari faoliyatini tashkil etadi, boshqaradi va muvofiqlashtiradi; oʻz vakolatlari doirasida fuqarolarning huquqlari, erkinliklari, qonuniy manfaatlarini, jismoniy va yuridik shaxslarning mol-mulkini, shaxs, jamiyat va davlatning xavfsizligini himoya qilish choralarini koʻradi; Qoʻriqlash bosh boshqarmasi boʻlinmalari faoliyati boʻyicha statistik maʼlumotlarni, axborot va boshqa materiallarni umumlashtiradi, tahlil qiladi, qoʻriqlash xizmati boʻlinmalarining xizmat faoliyati masalalari boʻyicha maʼlumotlar bankini yaratadi; boʻysunuvchi boʻlinmalarining faoliyatini tashkil etish, monitoring, nazorat qilishni, boshqarishni, joriy va istiqbolli rejalashtirishni amalga oshiradi, ularga yuklatilgan vazifalarni hal etishda amaliy yordam koʻrsatadi; Qoʻriqlash bosh boshqarmasi boʻlinmalarining yagona axborot va kommunikatsiya tizimini joriy etadi va tezkor axborot almashinuvini taʼminlash borasida kompleks chora-tadbirlarni ishlab chiqadi; Qoʻriqlash bosh boshqarmasi vakolatlari doirasidagi masalalar yuzasidan Milliy gvardiyaga takliflarni, jumladan, normativ-huquqiy hujjatlar loyihalarini koʻrib chiqish uchun kiritadi; davlat tomonidan majburiy qoʻriqlanishi lozim boʻlgan obyektlar roʻyxati hamda idoraviy harbiylashtirilgan qoʻriqlashni tashkil etish huquqiga ega boʻlgan respublika davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlar roʻyxatini shakllantirish boʻyicha takliflarni ishlab chiqishda ishtirok etadi; (18-bandning sakkizinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Qoʻriqlash bosh boshqarmasi boʻlinmalari tomonidan qoʻriqlanadigan obyektlar roʻyxatlarini ishlab chiqadi; qonun hujjatlariga muvofiq xalqaro hamkorlikni amalga oshiradi; obyektlarni signalizatsiya vositalari bilan jihozlash boʻyicha montaj-sozlash ishlari, qoʻriqlashning texnik vositalari boʻyicha tadqiqotlarni va ishlab chiqarishga ixtisoslashgan korxonalarini tashkil qiladi hamda mulkdorlarga boshqa xizmatlar koʻrsatadi; (18-bandning oʻn birinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Qoʻriqlash bosh boshqarmasining moliya-xoʻjalik faoliyatini tashkil etadi; Qoʻriqlash bosh boshqarmasining tashkiliy-shtatlar va kadrlar ishlarini amalga oshiradi; Qoʻriqlash bosh boshqarmasi vakolati doirasiga kiruvchi masalalarda turli tashkilotlar bilan hamkorlik qiladi; belgilangan tartibda qoʻriqlash-yongʻindan ogohlantirish signalizatsiyasi apparatlari, boshqa texnik vositalar va materiallarni realizatsiya qiladi; qoʻriqlash faoliyati sohasida qaror qabul qilish uchun zarur boʻlgan axborot va boshqa materiallarni vazirliklar va idoralardan belgilangan tartibda soʻrab oladi; tegishli vazirliklar va idoralarning maxsus taʼlim muassasalari maʼlumotlar bazalaridan belgilangan tartibda foydalanadi; komissiyalar, kengashlar va boshqa maslahat organlarini, shu jumladan manfaatdor vazirliklar, idoralar va tashkilotlarning tegishli tuzilmalari vakillari ishtirokida tashkil etadi; byulleten, normativ-huquqiy hujjatlar toʻplamlari, konferensiyalar materiallarini nashr etadi; qoʻriqlash sohasi faoliyatidagi muammolarni oʻrganadi va konsultatsiyalar oladi, shu sohada normativ-huquqiy hujjatlarni tayyorlash uchun shartnoma asosida tashkilotlar va mutaxassislarni jalb etadi; qonun hujjatlariga muvofiq boshqa vakolatlarni ham amalga oshiradi. 19. Qoraqalpogʻiston Respublikasi, viloyatlar va Toshkent shahar qoʻriqlash boshqarmalari Qoʻriqlash bosh boshqarmasining hududiy boʻlinmalari hisoblanib, vakolatlari doirasida Qoʻriqlash bosh boshqarmasiga yuklatilgan vazifalar va majburiyatlarni amalga oshiradi. 20. Davlat organlari obyektlarini qoʻriqlash boʻyicha boshqarma Qoʻriqlash bosh boshqarmasining tashkiliy boʻlinmasi hisoblanadi, vakolatlari doirasida Toshkent shahri va Toshkent viloyatida joylashgan davlat ahamiyatidagi obyektlarni qoʻriqlashni amalga oshiradi, shuningdek, tutash hududlarda jamoat tartibini taʼminlaydi. 21. Xorijiy davlatlarning diplomatik vakolatxonalarini qoʻriqlash boʻyicha alohida batalyon Qoʻriqlash bosh boshqarmasining tashkiliy boʻlinmasi hisoblanadi, vakolatlari doirasida xorijiy davlatlar va xalqaro tashkilotlarning diplomatik, konsullik va boshqa vakolatxonalari obyektlarini qoʻriqlashni amalga oshiradi. 22. Qoʻriqlash boʻlinmalari boshqaruv apparatlari shtatlari soni qoʻriqlash xizmati koʻrsatish uchun tuzilgan shartnomalarga muvofiq kiritilgan shtat birliklari umumiy sonining toʻrt foizigacha miqdorda belgilanadi. Qoʻriqlash xizmati saf boʻlinmalarida qoʻmondonlik tarkibi va taʼminot xizmati shtat birliklari soni qoʻriqlash xizmati koʻrsatish uchun tuzilgan shartnomalarga muvofiq kiritilgan shtat birliklari umumiy sonining yigirma foizidan oshmasligi kerak. Qoʻriqlash xizmati koʻrsatishni taʼminlash uchun qoʻriqlash boʻlinmalariga shtat birliklarini kiritish meʼyori shartnomalarda koʻrsatilgan qoʻriqlash vaqti va postlar (yoʻnalish) sonini hisobga olgan holda Milliy gvardiya qoʻmondoni tomonidan belgilanadi. 23. Qoʻriqlash xizmatini koʻrsatish faoliyatidan tushadigan mablagʻlar maqsadli ravishda — faqat Qoʻriqlash bosh boshqarmasini taʼminlash va rivojlantirish, shuningdek, Milliy gvardiya boʻlinmalarining moddiy-texnik taʼminotini yaxshilash uchun sarflanadi. Koʻrsatilayotgan qoʻriqlash xizmati uchun tushadigan mablagʻlar hisobidan qoʻriqlash xizmatining tashkiliy tuzilmasiga kirmaydigan shtatlarni joriy etishga yoʻl qoʻyilmaydi. 24. Qoʻriqlash bosh boshqarmasi boʻlinmalari tomonidan koʻrsatiladigan xizmatlarning tariflari (narxi) Qoʻriqlash bosh boshqarmasi tomonidan ishlab chiqiladi va Oʻzbekiston Respublikasining Davlat budjeti hisobidan moliyalashtiriladigan budjet tashkilotlari uchun — Oʻzbekiston Respublikasi Moliya vazirligi bilan kelishgan holda, boshqa tashkilotlar uchun — Milliy gvardiya qoʻmondoni tomonidan mustaqil tarzda tasdiqlanadi. 25. Milliy gvardiya Qoʻriqlash bosh boshqarmasi boʻlinmalarida xizmatni oʻtash tartibi va xodimlarining formali kiyim-boshi namunalari Oʻzbekiston Respublikasi Prezidenti tomonidan belgilanadi. LexUZ sharhi Qarang: Oʻzbekiston Respublikasi Prezidentining 2021-yil 22-apreldagi PQ-5089-son qarori bilan tasdiqlangan Oʻzbekiston Respublikasi Milliy gvardiyasi xodimlarining xizmatni oʻtash tartibi toʻgʻrisidagi nizom . 26. Qoʻriqlash bosh boshqarmasi xodimiga Milliy gvardiya qoʻmondoni tomonidan tasdiqlangan namunadagi xizmat guvohnomasi va jeton beriladi. 27. Qoʻriqlash bosh boshqarmasi va uning tarkibiy boʻlinmalarida buxgalteriya hisobini tashkil etish, yuritish, xoʻjalik operatsiyalarini hisobga olish (buxgalteriya axborotini yigʻish, qayd etish va umumlashtirish), shuningdek, uning asosida moliyaviy va boshqa hisobotni tuzish qonun hujjatlarida belgilangan tartibda amalga oshiriladi. LexUZ sharhi Qarang: Oʻzbekiston Respublikasining “Buxgalteriya hisobi toʻgʻrisida”gi Qonuni . 28. Qoʻriqlash bosh boshqarmasi va uning tarkibiy boʻlinmalari shtatlari, xarajatlar smetalari moliya organlarida qayd etilmaydi. 5-bob. Obyektlarni qoʻriqlash faoliyatini tashkil etish 29. Qoʻriqlash bosh boshqarmasi boʻlinmalari tomonidan normativ-huquqiy hujjatlarda belgilangan obyektlarni hamda jismoniy va yuridik shaxslarning murojaatlariga koʻra mol-mulkni shartnoma asosida qoʻriqlashni amalga oshiriladi. 30. Qoʻriqlash xizmati koʻrsatilishi qoʻriqlash naryadlari faoliyatini tashkil etish hamda qoʻriqlashning texnik vositalari orqali amalga oshiriladi. (30-band Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) 31. Obyektni qoʻriqlashni tashkil etishda uning joylashuvi va xususiyati, qoʻriqlashning muhandislik va texnik vositalari bilan jihozlanganlik darajasi, nazorat-oʻtkazish punktlarining turlari, soni, hududdagi kriminogen vaziyat va boshqa holatlar eʼtiborga olinadi. (31-bandning birinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Oʻrganish natijalariga koʻra qoʻriqlash usullari, postlar (yoʻnalishlar) soni, ularning joylashuvi, qoʻriqlash vaqti, shuningdek, qoʻriqlashning texnik vositalarini koʻllash orqali qoʻriqlash tizimini takomillashtirish koʻzda tutiladi. (31-bandning ikkinchi xatboshisi Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Obyektning qoʻriqlash tizimi obyektlar maʼmuriyati va qoʻriqlash xizmati vakillarining hamkorligida belgilanadi. 32. Obyektlarni qoʻriqlash uchun postlar, yoʻnalishlarni qoʻyish hamda qoʻriqlash naryadlari faoliyati ustidan nazoratni amalga oshirishning qoidalari va shartlari, tartibi, usul va uslublari Milliy gvardiya tomonidan, shuningdek, tegishli vazirliklar va idoralar bilan hamkorlikda belgilanadi. (32-band Oʻzbekiston Respublikasi Prezidentining 2024-yil 25-oktabrdagi PF-168-sonli Farmoni tahririda) 33. Oʻta muhim va toifalangan obyektlarni qoʻriqlash Oʻzbekiston Respublikasi Prezidenti va Vazirlar Mahkamasining qarorlariga muvofiq tashkil etiladi. 34. Texnik qoʻriqlash tomonidan koʻrsatilayotgan xizmatning hammabopligini taʼminlash maqsadida Qoʻriqlash bosh boshqarmasiga amaldagi tariflarni foiz hisobida kamaytirgan holda xizmat koʻrsatishga ruxsat etiladi. Bunda obyektlar alohida guruhlarga (ijtimoiy ahamiyati, saqlanayotgan moddiy-tovar boyliklar miqdori, soni va boshqalarga asosan) tasniflanadi. Obyektlarni guruhlarga tasniflash tartibi Qoʻriqlash bosh boshqarmasi boshligʻi tomonidan belgilanadi. 35. Qoʻriqlash bosh boshqarmasi boʻlinmalarining faoliyati quyidagi asosiy normativlar va mezonlar bilan baholanadi: obyektlarni qoʻriqlash boʻyicha faoliyatning samaradorligi, jismoniy va yuridik shaxslarga koʻrsatilayotgan xizmatlarning sifati, shartnomaviy majburiyatlarga rioya etilishi; zamonaviy qoʻriqlash axborot-kommunikatsiya texnologiyalarini (vositalarini) joriy etish va koʻrsatilayotgan texnik xizmatning sifati; koʻrsatilayotgan xizmat turlarini kengaytirish, qoʻriqlanayotgan obyekt va fuqarolar xonadonlari sonining oshishi; idoraviy qoʻriqlash boʻlinmalarining nazorat tekshiruvini oʻz vaqtida va sifatli oʻtkazish; boʻlinmalarning jangovar tayyorgarlik holati, oʻquv mashqlari va mashgʻulotlarining sifati; shaxsiy tarkibning kasbiy tayyorgarligi sifati va axloqiy-ruhiy holati, Qoʻriqlash bosh boshqarmasi boʻlinmalarida intizom va qonun hujjatlariga rioya etilishining darajasi. 36. Qoʻriqlash bosh boshqarmasi xodimi, ishchi va xizmatchisi davlat organi vakili hisoblanadi va davlatning himoyasi ostida boʻladi. Qoʻriqlash bosh boshqarmasi xodimi, ishchi va xizmatchisi xizmat vazifasini bajarish jarayonida faqat bevosita yoki toʻgʻridan-toʻgʻri boshligʻiga (komandiriga) boʻysunadi. Faqat ushbu shaxslar uni naryaddan ozod qilish yoki almashtirish huquqiga ega. Qonunda toʻgʻridan-toʻgʻri vakolat berilgan shaxslardan tashqari hech kim Qoʻriqlash bosh boshqarmasi xodimining (xizmatchisining) qonuniy faoliyatiga aralashish, qonun hujjatlariga asosan Qoʻriqlash bosh boshqarmasi zimmasiga yuklatilmagan vazifalarni bajarishga majburlash huquqiga ega emas. 37. Xizmatni oʻtayotgan xodim (xizmatchi) qonunga zid boʻlgan buyruq yoki farmoyish olganda, uni bajarishni rad etish huquqiga ega va belgilangan tartibda bu haqda boshligʻiga (komandiriga) axborot berishi shart. 38. Qoʻriqlash bosh boshqarmasi shaxsiy tarkibidan faqat qoʻriqlash faoliyati bilan bogʻliq vazifalarni bajarishda (shartnoma asosida) foydalaniladi. Milliy gvardiya qoʻmondonining buyrugʻiga muvofiq Qoʻriqlash bosh boshqarmasi shaxsiy tarkibi jamoat xavfsizligini taʼminlash va jamoat tartibini saqlashga jalb etilishi mumkin. 39. Qoʻriqlash bosh boshqarmasi shaxsiy tarkibi maxsus tayyorgarlikdan, shuningdek, jismoniy kuch ishlatilishi, maxsus vositalar va oʻqotar qurol qoʻllanilishi bilan bogʻliq sharoitlardagi harakatlarga kasbiy yaroqliligini tekshirish uchun yiliga bir marotaba tekshiruvdan oʻtadilar. 40. Qoʻriqlash bosh boshqarmasi mansabdor shaxslarga obyektlarning muhandislik va texnik mustahkamligidagi kamchiliklarni bartaraf etish va fuqarolar xavfsizligini taʼminlashga, shartnomaviy majburiyatlarni bajarishga, moddiy boyliklar saqlanishini taʼminlashga va qoʻriqlash xizmati xodimlari, ishchi-xizmatchilarining mehnat xavfsizligini taʼminlashga qaratilgan taqdimnomalar kiritish huquqiga ega. Belgilangan tartibda rasmiy ogohlantirish, shuningdek, huquqbuzarlik sodir etishga moyil boʻlgan shaxslarga ogohlantirish xati kiritadi. (40-band Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) 41. Qoʻriqlash bosh boshqarmasi xodimlari, ishchi va xizmatchilari gʻayriqonuniy harakat yoki harakatsizlik, shuningdek, oʻz xizmat vazifasini lozim darajada bajarmaganlik uchun Qoʻriqlash bosh boshqarmasi xodimlari, ishchi va xizmatchilari qonun hujjatlariga muvofiq javobgar boʻladi. LexUZ sharhi Qarang: Jinoyat kodeksi maxsus qismining XV bobi . 42. Qoʻriqlash bosh boshqarmasi xoʻjalik yuritishda (operativ boshqaruvda) oʻz majburiyatlari boʻyicha oʻziga qarashli butun mol-mulk bilan javob beradi, majburiyatlarni bajarish yuzasidan sudda daʼvogar va javobgar boʻladi. 6-bob. Yuridik shaxslarning idoraviy qoʻriqlash boʻlinmalarida inspektorlik nazorat tekshiruvlarini oʻtkazish va muvofiqlashtirish 43. Inspektorlik nazorat tekshiruvlari yuridik va jismoniy shaxslarning mol-mulkini himoya qilish va daxlsizligini taʼminlashda yagona siyosat yuritilishini taʼminlash hamda idoraviy qoʻriqlash boʻlinmalari tomonidan qoʻriqlanayotgan obyektlarda huquqbuzarliklarning oldini olish maqsadida oʻtkaziladi. 44. Vazirliklar, idoralar va tashkilotlar obyektlarining (Oʻzbekiston Respublikasi Prezidenti davlat xavfsizlik xizmati, Milliy gvardiya, Mudofaa vazirligi, Davlat xavfsizlik xizmati, Ichki ishlar vazirligi, Bosh prokuratura, Favqulodda vaziyatlar vazirligi va ularga boʻysunuvchi yuridik shaxslar va ular tomonidan qoʻriqlanadigan obyektlar bundan mustasno) inspektorlik nazorat tekshiruvlari reja asosida, har ikki yilda bir marta oʻtkaziladi. (44-bandning birinchi xatboshisi Oʻzbekiston Respublikasi Prezidentining 2024-yil 25-oktabrdagi PF-168-sonli Farmoni tahririda) Jismoniy va yuridik shaxslarning tashabbusi bilan ularga tegishli obyektlarda ham shartnoma asosida inspektorlik nazorat tekshiruvlari oʻtkazilishi mumkin. 45. Inspektorlik nazorat tekshiruvlari obyektni qoʻriqlash boʻlinmasi rahbarlari va obyekt maʼmuriyati vakillari ishtirokida, Favqulodda vaziyatlar vazirligi hamda ichki ishlar organlarining vakillari va boshqa mutaxassislar jalb qilingan holda amalga oshiriladi. 46. Inspektorlik nazorat tekshiruvi jarayonida idoraviy qoʻriqlashning tashkil etilganlik holati, idoraviy qoʻriqlash xodimlari uchun yaratilgan shart-sharoitlar, obyektning qoʻriqlash-yongin signalizatsiyasi va videokuzatuv tizimlari holati oʻrganiladi. Idoraviy qoʻriqlash boʻlinmalari faoliyatining nazorat tekshiruvi va muvofiqlashtirish jarayonida obyektning qoʻriqlanishini tashkil etish, xavfsizligini taʼminlashga doir boshqa masalalar ham oʻrganiladi. 47. Inspektorlik nazorat tekshiruvi natijalari boʻyicha dalolatnoma tuziladi va u ishtirok etgan vakillar tomonidan imzolanadi. Dalolatnoma obyekt maʼmuriyati va Qoʻriqlash bosh boshqarmasi vakili tomonidan tasdiqlanadi. 48. Qoʻriqlash bosh boshqarmasi belgilangan vaqtda nazorat tariqasida inspektorlik tekshiruvini tashkil etadi. Oʻtkazilgan inspektorlik nazorat tekshiruvlari natijalari boʻyicha umumlashtirilgan maʼlumotlar tegishli tavsiyalar bilan birgalikda tekshiruv oʻtkazilgan vazirliklar va idoralarga taqdim etiladi. (48-bandning ikkinchi xatboshisi Oʻzbekiston Respublikasi Prezidentining 2024-yil 25-oktabrdagi PF-168-sonli Farmoni tahririda) 49. Inspektorlik nazorat tekshiruvini rejalashtirish, oʻtkazish tartibi Milliy gvardiya qoʻmondonining buyrugʻi bilan belgilanadi. 7-bob. Qoʻriqlash bosh boshqarmasining moliyaviy, moddiy-texnik taʼminoti, xodimlarning ijtimoiy himoyasi 50. Qoʻriqlash bosh boshqarmasi xodimlariga, ularning oila aʼzolariga va zaxiraga yoki isteʼfoga boʻshatilganlarga ichki ishlar organlarining tibbiy muassasalari, shuningdek, qoʻriqlanayotgan obyektlarning poliklinikalari, kasalxonalari, sanatoriylari, dam olish uylari, maktabgacha taʼlim muassasalari tomonidan xizmat koʻrsatiladi. 51. Uy-joy olish va uy-joy sharoitlarini yaxshilashga muhtoj deb topilgan Qoʻriqlash bosh boshqarmasi xodimlari qonun hujjatlarida belgilangan tartibda uy-joy maydonini olish huquqiga ega. LexUZ sharhi Qarang: Vazirlar Mahkamasining 2024-yil 11-martdagi 124-son qarori bilan tasdiqlangan Davlat uy-joy fondidan foydalanish va uni tasarruf etish tartibi toʻgʻrisidagi nizom . Qoʻriqlash bosh boshqarmasi oʻzining uy-joy fondiga ega boʻlishiga haqli. 52. Qoʻriqlash bosh boshqarmasi xodimlariga xizmatni oʻtash davri davomida uy-joy quyidagilar hisobidan berilishi mumkin: mahalliy davlat hokimiyati organlari hisobidan; obyektlari va mol-mulki qoʻriqlanayotgan tashkilotlar tomonidan ularning xodimlari va xizmatchilari bilan umumiy asoslarda; Milliy gvardiya hisobidan; Qoʻriqlash bosh boshqarmasining oʻz mablagʻlariga qurilgan uy-joy fondi hisobidan. Yotoqxonaga ega boʻlgan tashkilotlar shartnoma asosida ulardan Qoʻriqlash bosh boshqarmasi boʻlinmalari xodimlariga turar-joy beradilar. 53. Qoʻriqlash bosh boshqarmasi oʻz mablagʻlari hisobiga xizmat binolarini loyihalashtirishi va qurishi hamda xizmat binolarini qurishda ulush hisobida ishtirok etishi mumkin. 54. Qoʻriqlanayotgan obyektlar maʼmuriyatlari tomonidan obyektning bevosita koʻrigini taʼminlash uchun moddiy-texnika vositalari, qurollar va xizmat xonalari ajratiladi. 55. Mehnat sharoitlari sogʻliq uchun zararli boʻlgan obyektlarda xizmat qiluvchi Qoʻriqlash bosh boshqarmasi xodimlari, ishchi va xizmatchilari shu obyektlarning ishchi va xizmatchilari uchun nazarda tutilgan barcha imtiyoz va qulayliklardan foydalanadilar. Qoʻriqlanayotgan obyektlar maʼmuriyati oʻz xizmat vazifasini vijdonan bajarayotgan Qoʻriqlash bosh boshqarmasi xodimlari, ishchi va xizmatchilarini taqdirlashi, shuningdek, qoʻriqlash boʻlinmalarining bino va inshootlari, avtotransport vositalarini taʼmirlashi va boshqa moddiy xarajatlarni amalga oshirishi mumkin. 56. Qoʻriqlash bosh boshqarmasi xodimlari, ishchi va xizmatchilari bepul formali kiyim-bosh bilan taʼminlanadi. Ashyoviy taʼminot normalari, shuningdek, formali kiyim-boshni kiyish qoidalari Milliy gvardiya qoʻmondoni tomonidan belgilanadi. 57. Qoʻriqlash bosh boshqarmasi xodimlari oziq-ovqat, pul, kiyim-kechak, pensiya va tibbiy taʼminot bilan taʼminlanadilar, Oʻzbekiston Respublikasi qonun hujjatlarida belgilangan boshqa ijtimoiy kafolat va imtiyozlardan foydalanadilar. Qoʻriqlash bosh boshqarmasining xodimlari va ularning oila aʼzolarini sanatoriylardagi sanatoriy-kurort davolanishini taʼminlash tartibi qonun hujjatlariga muvofiq belgilanadi. LexUZ sharhi Qarang: Vazirlar Mahkamasining 2022-yil 4-iyuldagi 354-son qarori bilan tasdiqlangan Oʻzbekiston Respublikasi Milliy gvardiyasi organlari harbiy xizmatchilari (xodimlari) va ularning oila aʼzolarini ijtimoiy himoya qilish tartibi toʻgʻrisidagi nizomning 4-bobi . 58. Qoʻriqlash bosh boshqarmasining shakllanadigan pul taʼminoti jamgʻarmasi doirasida: Qoʻriqlash bosh boshqarmasi xodimlari lavozim va maxsus unvon maoshidan hisoblangan ikki oylik maoshi miqdoridagi mablagʻlarni, ishchi va xizmatchilar ikki oylik lavozim maoshi miqdoridagi mablagʻlarni yoʻnaltirgan holda ragʻbatlantiriladi; Qoʻriqlash bosh boshqarmasining xodimlariga lavozim va maxsus unvon maoshidan hisoblangan bir oylik maoshi miqdoridagi, ishchi va xizmatchilariga bir oylik lavozim maoshi miqdoridagi mablagʻlar yoʻnaltirilgan holda moddiy yordam koʻrsatiladi. 59. Qoʻriqlash bosh boshqarmasining xodimlari hamda ishchi va xizmatchilariga budjet hisobidan taʼminlanuvchi muassasa va tashkilotlar xodimlariga belgilangan moddiy ragʻbatlantirish (shaxsiy ustama oʻrnatish va mukofotlashni amalga oshirish) maxsus jamgʻarmasini shakllantirish va sarflash tartibi joriy etiladi. 60. Qoʻriqlash bosh boshqarmasining axborot xizmati xodimlariga, boshqa toʻlovlardan qatʼi nazar mehnatga haq toʻlash fondining 50 foizidan kam boʻlmagan miqdorda oylik ustama toʻlanishi mumkin. Qoʻriqlash bosh boshqarmasining zamonaviy axborot-kommunikatsiya texnologiyalarini joriy qilish va rivojlantirish uchun masʼul boʻlgan ixtisoslashtirilgan tarkibiy boʻlinmalari xodimlariga, yil yakunlari boʻyicha zamonaviy axborot texnologiyalarini joriy etish borasida amalga oshirgan ish natijalari belgilangan mezonlar orqali baholangan holda lavozim maoshining kamida 100 foizi miqdorida oylik ustama toʻlanadi. 8-bob. Yakunlovchi qoidalar 61. Qoʻriqlash bosh boshqarmasi faoliyatini tashkil etishning ushbu Nizom bilan tartibga solinmagan qismi boshqa qonun hujjatlari bilan tartibga solinishi mumkin. 62. Ushbu Nizom talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Oʻzbekiston Respublikasi Prezidentining 2021-yil 20-fevraldagi PQ-4997-son qaroriga 3-ILOVA Oʻzbekiston Respublikasi Milliy gvardiyasi Qoʻriqlash bosh boshqarmasining Qoraqolpogʻiston Respublikasi, viloyatlar va Toshkent shahar qoʻriqlash boshqarmalarining namunaviy tashkiliy tuzilmasi (3-ilova Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Oʻzbekiston Respublikasi Prezidentining 2021-yil 20-fevraldagi PQ-4997-son qaroriga 4-ILOVA Tuman(shahar) qoʻriqlash boʻlimlarining namunaviy tashkiliy tuzilmasi Izoh: * — shtat lavozimlari kelgusida qoʻriqlash xizmatini rivojlanishi, iqtisodiy samaradorligi, qoʻriqlash vositalarining foydalanilayotgan sigʻimlari va umumiy shtat birliklarining soni hisobga olinib kiritiladi; ** — tuman (shahar) qoʻriqlash boʻlimi binosida qurol va maxsus vositalarni saqlash tashkil etilganda navbatchilik qismi shtatlari kiritiladi. *** — yirik ishlab chiqarish korxonalari mavjud boʻlgan tuman (shahar)larga kiritiladi. (4-ilova Oʻzbekiston Respublikasi Prezidentining 2023-yil 20-yanvardagi PQ-11-sonli qarori tahririda — Qonunchilik maʼlumotlari milliy bazasi, 21.01.2023-y., 07/23/11/0045-son) Oʻzbekiston Respublikasi Prezidentining 2021-yil 20-fevraldagi PQ-4997-son qaroriga 6-ILOVA Oʻzbekiston Respublikasi Milliy gvardiyasi Qoʻriqlash bosh boshqarmasi ishchi va xizmatchilari mehnatiga haq toʻlash boʻyicha lavozim tarif razryadlarining ROʻYXATI T/r Lavozimlar nomi YTS boʻyicha tarif razryadi YTS boʻyicha belgilangan mehnatga haq toʻlash tarif razryadlariga koʻra lavozim maoshlariga koeffitsiyent qoʻllanilishi 1. Yetakchi mutaxassis 9 - 2. “Call-center” operatori 9 - 3. Muhandis, inspektor, buxgalter, kadrlar boʻyicha inspektor 1-toifa 2-toifa 6 8 7 - 4. Tasvirga olish operatori 1-toifa 2-toifa 4 6 5 - 5. Ombor mudiri 6 - 6. Muhandis 1-toifa 2-toifa 4 6 5 - 7. Boshqaruv pulti navbatchisi, dispetcher 5 - 8. Otryad boshligʻi I-guruh II-guruh III-guruh 9 8 7 2 baravar 9. Otryad boshligʻi oʻrinbosari I-guruh II-guruh III-guruh 8 7 6 2 baravar 10. Alohida komanda boshligʻi: I-guruh II-guruh III-guruh 7 7 6 2 baravar 11. Otryad tarkibidagi komanda boshligʻi: I-guruh II-guruh III-guruh 7 6 6 2 baravar 12. Guruh (qorovul) boshligʻi 6 2 baravar 13. Obyektni qoʻriqlash boʻlinmasi boshligʻi: I-sinf II-sinf 5 4 2 baravar 14. Starshina 6 2 baravar 15. Ruxsatnomalar byurosi boshligʻi 6 2 baravar 16. Ruxsatnomalar byurosi navbatchisi 3 2 baravar 17. Kinolog 6 1,5 baravar 18. Nazorat oʻtish punkti nazoratchisi 4 2 baravar 19. Elektromontyor, qoʻriqlash-yongʻin signalizatsiyasi elektromontyori 6 2 baravar 20. Oʻqchi 3 2 baravar 21. Qorovul 3 1,5 baravar 22. Hudud farroshi 3 - 23. Xizmat xonalari farroshi 2 - 24. Bogʻbon 3 - 25. Chilangar-santexnik 6 - 26. Avtomobillar taʼmirlash boʻyicha chilangar 6 - (Qonun hujjatlari maʼlumotlari milliy bazasi, 20.02.2021-y., 07/21/4997/0131-son; Qonunchilik maʼlumotlari milliy bazasi, 28.08.2021-y., 07/21/5235/0840-son; 21.01.2023-y., 07/23/11/0045-son; 31.10.2023-y., 07/23/349/0810-son )